वडोदरा। गुजरात के एक गांव में लोगों को 500 और 1,000 रुपए के पुराने नोट मिले हैं। ये नोट यहां नर्मदा नदी में बह रहे थे। जानकारी के अनुसार, वडोदरा के मालसर गांव में ग्रामीणों को नदी में बहते पुराने नोट मिले। इसके बाद यहां काफी संख्या में लोग इकट्ठे हो गए। नदी में बहते नोटों को हासिल करने के लिए कुछ लोगों ने पानी में छलांग लगाई और उन्हें निकाल लाने में कामयाब रहे। हालांकि ग्रामीणों की यह मशक्कत उन्हें कोई फायदा नहीं दिला पाई क्योंकि ये सभी नोट अब प्रचलन में नहीं हैं। अब बाजार में इनकी कोई कीमत नहीं है।